CELEX: E2013P0014
Language: fi
Date: 2013-07-03 00:00:00
Title: EFTAn valvontaviranomaisen 3 päivänä heinäkuuta 2013 Islantia vastaan nostama kanne (Asia E-14/13)

10.10.2013   
            
            
               FI
            
            
               Euroopan unionin virallinen lehti
            
            
               C 294/9
            
         EFTAn valvontaviranomaisen 3 päivänä heinäkuuta 2013 Islantia vastaan nostama kanne
   (Asia E-14/13)
   2013/C 294/09
   EFTAn valvontaviranomainen, rue Belliard 35, 1040 Bryssel, Belgium, asiamiehinään Xavier Lewis, Gjermund Mathisen ja Auður Ýr Steinarsdóttir, nosti 3 päivänä heinäkuuta 2013 EFTAn tuomioistuimessa kanteen Islantia vastaan.
   EFTAn valvontaviranomainen on pyytänyt EFTAn tuomioistuinta toteamaan, että
   
               1)
            
            
               pitämällä voimassa kotimaisten sulautumien ja rajat ylittävien sulautumien erilaisen kohtelun, joka on seurausta tuloverolain nro 90/2003 (lög nr. 90/2003 um tekjuskatt) 51 §:n 1 momentin soveltamisesta, Islanti on jättänyt täyttämättä velvollisuutensa, jotka johtuvat Euroopan talousalueesta tehdyn sopimuksen 31 ja 40 artiklasta;
            
         
               2)
            
            
               Islannin on korvattava oikeudenkäyntikulut.
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Tämä EFTAn valvontaviranomaisen kanne koskee sitä, että Islanti ei ole täyttänyt velvollisuuksiaan, jotka liittyvät Euroopan talousalueesta tehdyn sopimuksen (ETA-sopimus) 31 ja 40 artiklassa määrättyyn sijoittautumisvapauteen ja pääomien vapaaseen liikkuvuuteen, vaan se on asettanut välittömän veron sellaisten yritysten omaisuuserille ja osakkeille, jotka sulautuvat muissa ETA-valtioissa sijaitsevien yritysten kanssa, sekä tällaisten yritysten osakkeenomistajille, kun vastaavat liiketoimet Islannin alueella eivät aiheuta välittömiä veroseurauksia.
            
         
               —
            
            
               EFTAn valvontaviranomainen toteaa, että tämä kotimaisten sulautumien ja rajat ylittävien sulautumien erilainen kohtelu ei ole perusteltua ja on näin ollen ristiriidassa ETA-sopimuksen 31 ja 40 artiklan kanssa.